
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE
R J E Š E N J E


Trgovački sud u Osijeku, po sucu mr. sc. Tihomir Kovačević, u stečajnom predmetu povodom zahtjeva Financijske agencije, Regionalni centar Zagreb, Podružnica Zagreb, Trg Svibanjskih žrtava 1995. 1, OIB 85821130368 za provedbu skraćenog stečajnog postupka nad dužnikom LOVAČKO DRUŠTVO "ŠLJUKA" Rakovec, Hruškovec, Hruškovec 28, Reg. broj: 01000166, OIB: 90325909228, dana 27. travnja 2017. 


r i j e š i o   j e

ODBACUJE SE zahtjev Financijske agencije, Regionalni centar Zagreb, Podružnica Zagreb, Trg Svibanjskih žrtava 1995. 1, OIB 85821130368 Klasa: 110-07/15-01/04 Ur.broj: 04-06-15-18484 od 23.12.2015. za provedbu skraćenog stečajnog postupka nad dužnikom LOVAČKO DRUŠTVO "ŠLJUKA" Rakovec, Hruškovec, Hruškovec 28, Reg. broj: 01000166, OIB: 90325909228. 

Obrazloženje

Predlagatelj FINA je dana 24.12.2015. godine podnijela Trgovačkom sudu u Zagrebu zahtjev za provedbu skraćenog stečajnog postupka nad dužnikom LOVAČKO DRUŠTVO "ŠLJUKA" Rakovec, Hruškovec, Hruškovec 28, Reg. broj: 01000166, OIB: 90325909228, temeljem odredbe čl. 444. st. 1. Stečajnog zakona (NN 71/15, dalje: SZ).

U prijedlogu je navela da na dan 1.05.2015. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 686 dana, u ukupnom iznosu od 45.983,83 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik nema radnika.

FINA je dostavila popis računa i oročenih novčanih sredstava dužnika na dan 23.12.2015., te navela da na temelju čl. 112. st. 5. SZ-a dužnik na dan 23.12.2015. na ime predujma za namirenje troškova stečajnog postupka ima zaplijenjena novčana sredstva u iznosu od 0,00 kn.

Nakon objavljenog oglasa temeljem odredbe čl. 430. SZ sud je zatražio i dobio od FINE potvrdu od 25.04.2017. iz koje je razvidno da žiro-račun dužnika više nije blokiran.

Sud je izvršio uvid u spis i dokumente u spisu i to Izvadak iz sudskog registra,  Podnesak FINE od 25.04.2017. i Potvrdu FINE od 25.04.2017., te utvrdio da je dužnik postao sposoban za plaćanje, odnosno da kod dužnika ne postoje stečajni razlozi propisani odredbom čl. 5. SZ, te da nisu ispunjene pretpostavke za provedbu skraćenog stečajnog postupka iz čl. 428. SZ, pa je odlučio kao u izreci ovoga rješenja.

U Osijeku 27. travnja 2017.


Zapisničar:         							SUDAC:
Elizabeta Đeke					      mr. sc. Tihomir Kovačević

                                                                                   
POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A:
1. Predlagatelju na njihov poslovni broj
2. mrežna stranica e-Oglasna ploča sudova 
3. Kal.2.6.

